पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल के कोविड वार्ड में शुक्रवार रात एक कोरोना संक्रमित मरीज की मौत होने पर उसके बेटे ने हंगामा खड़ा कर दिया। युवक का आरोप था कि इलाज में लापरवाही की गई, समय पर ध्यान नहीं दिया गया। जब अस्पताल प्रबंधन ने इसके कारण तलाशे तो युवक की ही गलती सामने आई, दरअसल वह बिना डॉक्टर की सलाह पर ऑक्सीजन हटाकर पिता को बाथरूम में ले गया, वहां से आने पर उनकी तबीयत बिगड़ गई।
इसी दौरान कुछ देर में ही ऑक्सीजन सेच्युरेशन 70 से गिरकर 37 पर आ गया। इससे आरडी श्रीवास्तव की मौत हो गई। इससे नाराज बेटे पवन श्रीवास्तव ने अस्पताल में हंगामा खड़ा कर दिया और जमकर तोड़फोड़ की गई। ऑक्सीजन लाइन को भी उखाड़ने का प्रयास किया, वहां रखा एक ऑक्सीजन कंसन्ट्रेटर, बेड, ऑक्सीमीटर, ट्रॉली सहित कई सामान को क्षति पहुंचा दी। वहीं डॉक्टर से बदतमीजी और स्टाफ से झूमा झटकी भी की।
शनिवार को जिले में 78 संक्रमित मिले, 56 मरीज स्वस्थ होकर घर लौटे
डॉक्टर को धमकाया नौकरी से हटा दूंगा
आरोपी युवक ने डॉक्टर को भी धमकी दी और कहा कि वह उसे नौकरी से हटवा देगा। कोविड वार्ड में कार्यरत वार्ड बॉय से भी झूमाझटकी की गई। इस मामले में डॉक्टर अंकित उपाध्याय, नेहा साकेर, रीना करकाडे, सुरभि सूर्यवंशी , अश्विनी, ज्योति गोयल, आरती आसवारे, सफाई कर्मी अजय कोडे, विजय, रोहित, वार्डवाय संजय, मिथुन ने थाने में लिखित में आवेदन दिया। इसके बाद आरोपी पर धारा 186,294,506 भादवि एवं म.प्र. चिकित्सा या चिकित्सा से संबंधित व्यक्तियों को सुरक्षा अधिनियम 2008 के तहत मुकदमा दर्ज किया।
स्टाफ पर उतारा गुस्सा
मौत के बाद मृतक के बेटे ने अस्पताल में हंगामा खड़ा कर दिया। उसका आरोप था कि इलाज में लापरवाही की गई। उासने कई जीवन रक्षक उपकरण की तोड़फोड़ कर दी। ऑक्सीजन देने में उपयोगी मशीन भी तोड़ दी। ऑक्सीमीटर, नर्स की ट्रे, ट्राॅली, बेड भी उखाड़ दिए। डॉक्टरों के साथ भी बदतमीजी की।
धैर्य रखें मरीज: सिविल सर्जन
सिविल सर्जन डॉ. एसओ भोला ने लोगों से अपील कि वह ऐसे संकट काल में अस्पताल में अपनी जान जोखिम में डालकर सेवा दे रहे हैं। मरीज एवं उसके अटेंडर धैर्य रखें। मरीज गंभीर स्थिति में अस्पताल आता है तो ऐसी स्थितियां बनती है। इसलिए अपील है कि अटेंडर डॉक्टर एवं अन्य स्टाफ के ऐसा न करें।
मौत के 4 घंटे, रात 11 बजे तबीयत बिगड़ी तो इंजेक्शन से कंट्रोल, 2 बजे ऑक्सीजन सेच्युरेशन गिरा
कोविड यूनिट के ट्रामा वार्ड 3 में कोरोना संक्रमित आरडी श्रीवास्तव पिछले दिनों भर्ती हुए थे। मरीज के साथ उनका बेटा पवन श्रीवास्तव भी देखरेख के लिए मौजूद था। शुक्रवार रात 11 बजे ड्यूटी डॉक्टर अंकित उपाध्याय ने राउंड लिया। मरीज का ऑक्सीजन सेच्युरेशन 70 प्रतिशत था। उन्होंने सलाह दी कि ऑक्सीजन से इन्हें किसी भी स्थिति में नहीं हटाना है। इसके बाद बेटा उन्हें ऑक्सीजन हटाकर बाथरूम ले गया। अचानक पता चला कि ऑक्सीजन गिरकर 45 पर पहुंच गई है। नर्स के कॉल पर डॉक्टर ने पहुंचकर जांच की थी गंभीर स्थिति थी। इसमें सुधार के लिए इंजेक्शन लगाए गए तो मात्र 5 फीसदी में सुधार हुआ। मरीज का ऑक्सीजन रात 2 बजे के लगभग फिर गिरा। इस बार ऑक्सीजन गिरकर 37 पर आ गया। डॉक्टर रात में फिर मरीज को देखने पहुंचे और इलाज शुरू किया। डॉक्टर दूसरे मरीज को देखने चले गए। तभी संक्रमित की मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn